Ciro Palmer: 'L'Ajuntament de Gandia vetllarà per la continuïtat del Convent de Sant Roc'
29 novembre 2018

## Ciro Palmer: 'L'Ajuntament de Gandia vetllarà per la continuïtat del Convent de Sant Roc'29 novembre 2018Última actualització: 14 juliol 2025

![](../gestion/img/_AO_5651-copia.jpg)  
  

El regidor delegat de la Setmana Santa a Gandia, **Ciro Palmer**, ha comparegut aquest matí en roda de premsa per informar sobre la postura del govern municipal després de conéixer que les tres religioses de l'ordre de la Immaculada, que estaven al capdavant del temple, abandonen la seua tasca a la nostra ciutat.  
Palmer ha explicat que "_a causa de la falta de vocacions i que les tres religioses són majors i pateixen d'algunes afeccions a la salut, han decidit anar-se'n_".  
  
L'edil ha recordat que en el cas del Convent de Sant Roc, es tracta d'una propietat municipal i que les religioses franciscanes han estat a la nostra ciutat des de fa més d'un segle. "_Érem conscients de la situació des de fa mesos i hem mantingut converses amb l'Arquebisbat per garantir la continuïtat de l'edifici i de totes les activitats que allí es desenvolupen. Es van plantejar diverses possibilitats però el problema està, sobretot, en la manca de vocacions en l'ordre religiosa_".  
  
Palmer ha anunciat que el consistori té previst organitzar un acte de comiat i agraïment de les religioses i ha insistit que "_el diàleg és constant i està garantida la continuïtat del culte. No hi haurà cap problema ni canvis d'usos a l'edifici, de manera que la ciutadania no ha de preocupar_".